OKRESNÁ PROKURATÚRA PREŠOV 
Masarykova 16, 080 97 Prešov	

Číslo: 3 Pv 297/15/7707-3	Prešov 20.10.2016 
EEČ: 2-58-357-2016
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Prešov zo dňa 21.7.2015, spisová značka 3 Pv 297/15/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 05. 05. 2015 v čase o 14.40 hod. v Sabinove po ulici Bernolákovej v smere do
Prešova viedol osobné motorové vozidlo značky Ford Fiesta, EVČ: SL-424BD,
neuposlúchol pokyn vyplývajúci z dopravnej značky V1a (pozdĺžna súvislá čiara),
začal predchádzať neznáme vozidlo, prešiel do protismeru, v dôsledku čoho narazil
do protiidúceho vozidla značky Škoda Fabia, VEČ: SB-050AT s označením
AUTOŠKOLA, ktoré viedla frekventantka autoškoly XXXXX, nar. 08. 04.
1998, pričom XXXXX utrpela podvrtnutie a natiahnutie krčnej chrbtice,
pomliaždenie pravého kolena a odreninu pravého zápästia s dobou liečenia a
práceneschopnosťou od 05. 05. 2015 do 15. 05. 2015 a XXXXX, nar. 15.
01. 1957 zlomeninu strednej časti IV. a V. záprstnej kosti, zlomeninu bázy I. záprstnej
kosti pravej ruky, podvrtnutie krčnej chrbtice a pomliaždenie nosa dobou liečenia a
práceneschopnosťou 6 - 8 týždňov.
Uznesením prokurátora Okresnej prokuratúry Prešov zo dňa 21.7.2015, spisová značka 3 Pv 297/15/7707, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
	Uznesením Okresnej  prokuratúry Prešov sp. zn. 3 Pv 297/15/7707 zo dňa      21. 07. 2015, ktoré nadobudlo právoplatnosť dňa 28. 07. 2015, bolo trestné stíhanie proti obvinenému XXXXX, za prečin ublíženia na zdraví podľa § 158 Trestného zákona, podmienečne zastavené a bola mu určená  skúšobná doba  v  trvaní 12  (dvanásť) mesiacov. Skúšobná doba uplynula dňa 28. 07. 2016.

	Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po uplynutí skúšobnej doby boli probačným a mediačným úradníkom Okresného súdu v Prešove vyžiadané správy o povesti obvinenej osoby z miesta bydliska, obvodného úradu a príslušného Obvodného oddelenia PZ, bol aktualizovaný odpis registra trestov. Z týchto materiálov bolo zistené, že obvinená osoba viedla počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.

	Vzhľadom na uvedené skutočnosti bolo potrebné rozhodnúť o tom, že sa obvinený XXXXX osvedčil v skúšobnej dobe podmienečného zastavenia trestného stíhania, uloženej uznesením Okresnej prokuratúry Prešov sp. zn.             3 Pv 297/15/7707 zo dňa 21. 07. 2015, a preto bolo rozhodnuté tak, ako je to uvedené vo výrokovej časti tohto rozhodnutia.

	V zmysle § 217 ods. 4 Trestného poriadku  č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1 písm. e)].
Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní odo dňa oznámenia na Okresnú prokuratúru Prešov.  Sťažnosť má odkladný účinok. 

Mgr. Michal Petrik
prokurátor